Eclipsă totală de soare, vizibilă în câteva state. Stare de urgență înaintea "spectacolului" de pe cer
- Georgiana Dragomir
- 30 martie 2024, 08:35
Niagara a declarat starea de urgență, înaintea eclipsei totale de soare, care va fi vizibilă la data 8 aprilie ac și la care sunt aștetați să participe mii de oameni. Autoritățile locale au luat măsuri pentru a proteja sănătatea și siguranța locuitorilor.
Eclipsă totală de Soare 2024. Niagara a declarat stare de urgență
Primarul orașului Niagara Falls din Ontario, Jim Diodati, estimează că fenomenul astronomic rar va fi vizionat de peste un milion de persoane, cu precădere turiști.
"Declararea stării de urgență întărește instrumentele pe care regiunea le are la dispoziție pentru a proteja sănătatea și siguranța locuitorilor și vizitatorilor și pentru a proteja infrastructura noastră critică în orice scenariu care ar putea apărea", se arată într-un comunicat de presă al regiunii Niagara, citat de Reuters.
Eclipsa din 8 aprilie va fi vizibilă din zona cascadei , situată de-a lungul graniței dintre Canada și SUA, menționează Reuters.
Eclipsa totală de soare de luni, 8 aprilie 2024, va traversa America de Nord, trecând peste Mexic, Statele Unite și Canada. Eclipsa totală de soare va începe deasupra Oceanului Pacific de Sud. Dacă vremea va permite, prima locație din America de Nord continentală care va experimenta totalitatea va fi coasta Pacificului din Mexic, în jurul orei locale 11:07.
Traiectoria eclipsei continuă din Mexic, intrând în Statele Unite în Texas și trecând prin Oklahoma, Arkansas, Missouri, Illinois, Kentucky.
Următoarea eclipsă, vizibilă din SUA, mai aproape decât cea care poate fi vizionată din România
Statele Unite nu vor mai vedea o altă eclipsă totală de soare de o asemenea amploare până în 2045, așa că NASA și toți ceilalți fac tot posibilul pentru a studia acest fenomen. În România, următoarea eclipsă generală de soare va fi vizibilă abia în 2081.
Peste 600 de baloane meteorologice vor fi lansate de studenți de-a lungul unui traseu, care vor transmite în direct și vor studia schimbările atmosferice. Cerul înnorat nu ar trebui să influențez vizbilitatea eclipsei de soare, notează sursa amintită.